ཡང་མ་འགོག་བཟའི་དུར་ས་དང་མི་རིང་བའི་སར་རྡོ་རིང་གསར་བ་ཞིག་ཡོད་པ་འདིའི་ཉེ་གམ་དུ་ཡུལ་སྡེའི་བྱིས་པའི་བེམ་པོ་འཕེན་སའི་ཆུ་འཁྱིལ་ཞིག་ཡོད།དེ་ནི་ས་དཔྱད་ཧ་ཅང་ཡག་ཅིང་རྟིང་ཡང་མེད་པ་ཞིག་ཡིན་ཟེར་སྲོལ་ཡོད་པ་དང་།ཆུ་དེ་ཡོད་པའི་ས་ཕྱོགས་རྫོགས་སྤྲུལ་ལྔ་བ་ཐུབ་བསྟན་ཆོས་ཀྱི་རྡོ་རྗེ་སོགས་སྐྱེས་ཆེན་དུ་མས་ཆེད་དུ་བྱིན་གྱིས་རླབས་ཡོད་པ་དང་།ཡང་ལ་ལས་བཤད་ན་སྔོན་ཆད་ཚོང་བ་ཞིག་གི་ལག་རྡོ་འམ་གཡོག་པོ་ཞིག་དྲེལ་ཞིག་དང་མཉམ་དུ་ཆུ་དེའི་ནང་ལྷུང་སྟེ་ཤི་སོང་བས།རོ་ཕུང་ཤར་བཞག་བྲའི་གནས་ནང་ནས་བུད་པ་དང་།དེ་ནས་བཟུང་ཚོང་བ་དེ་ཚང་གི་མི་རྒྱུ་སྙན་གྲགས་དང་བཅས་པ་དར་རྒྱས་ལ་རྒྱ་ཆེན་པོ་སོང་བ་གཡོག་པོ་ཤི་སའི་ས་དེར་འབྲེལ་བ་ཡོད་པ་དང་།རིམ་བཞིན་ཆུ་དེར་དུར་བྱས་ན་བྱེད་མཁན་གྱི་རྗེས་རབས་པར་ཡར་འགྲོ་ཆེན་པོ་ཡོད་ཅེས་བཤད་ཟེར་ཡང་།ཕྲན་གྱིས་བསམ་ན་དེ་མ་ཡུམ་འགོག་བཟའི་དུར་ཁྲོད་ཀྱི་ཉེ་ཕྱོགས་ཡིན་པས་དུར་ས་དེ་ཡང་བྱིན་ལྡན་ཞིག་ཏུ་ཆགས་པ་ཨེ་ཡིན་ནམ་སྙམས་མོ།།